ครม.อนุมัติลดภาษีนำเข้าถั่วเหลือง0%
กรุงเทพฯ-7 ธ.ค.47คณะรัฐมนตรีอนุมัติให้นำเข้าเมล็ดถั่วเหลืองในปี 48 ซึ่งเป็นแนวทางการบริหารการนำเข้าเช่นเดียวกันปีที่แล้ว โดยให้นำเข้าได้ไม่จำกัดปริมาณและเวลา นายจักรภพ เพ็ญแข โฆษกประจำสำนักนายกรัฐมนตรี ระบุ ทั้งนี้คณะรัฐมนตรีอนุมัติให้นำเข้าเมล็ดถั่วเหลืองได้ไม่จำกัดจำนวนในอัตราภาษี 0% สำหรับปี 2548 แต่กำหนดให้ผู้นำเข้าจะต้องรับซื้อถั่วเหลืองในประเทศตามราคาที่กำหนด เพื่อป้องกันเกษตรกรได้รับผลกระทบ โดยผู้นำเข้าจะต้องรับซื้อถั่วเหลืองจากเกษตรกรในราคา 10 บาท/ก.ก. ณ หน้าไร่นา และ 11-12 บาท/ก.ก. ณ หน้าโรงงานในกรุงเทพฯ ก่อนหน้านี้คณะรัฐมนตรีได้อนุมัติให้นำเข้ากากถั่วเหลืองในอัตราภาษี 4% ลดลงจากปีก่อนที่กำหนดไว้ที่ 5% เพื่อช่วยลดต้นทุนให้กับอุตสาหกรรมไก่เนื้อเพื่อส่งออกที่ได้รับผลกระทบจากไข้หวัดนก โดยในแต่ละปีจะมีการนำเข้าถั่วเหลืองและกากถั่วเหลืองราว 1 ล้านตัน
กรุงเทพฯ-7 ธ.ค.47 คณะรัฐมนตรีอนุมัติให้นำเข้าเมล็ดถั่วเหลืองในปี 48 ซึ่งเป็นแนวทางการบริหารการนำเข้าเช่นเดียวกันปีที่แล้ว โดยให้นำเข้าได้ไม่จำกัดปริมาณและเวลา นายจักรภพ เพ็ญแข